– Станоўчым момантам я назваў бы рэканструкцыю і аднаўленне некаторых помнікаў архітэктуры, раней аб гэтым мы не маглі нават марыць. Аднак адмоўнага значна больш. За гады кіравання цяперашняй улады не было адчынена ніводнай беларускамоўнай школы, хаця зачыняць іх працягваюць сотнямі. Я ўвогуле лічу, што нашае Міністэрства адукацыі – варожае для Беларусі міністэрства, фактычна – гэта міністэрства русіфікацыі.